เหยื่อ นศ.ไทยที่ถูกทำร้ายในนิวยอร์กหวั่นคนร้ายลอยนวล วอนสังคมช่วยจับตา
แม้ผู้ต้องหาในคดีทำร้ายและชิงทรัพย์นักศึกษาไทยในสถานีรถไฟใต้ดินที่นิวยอร์กจะถูกจับและอยู่ในระหว่างถูกดำเนินคดีในชั้นศาล แต่ผู้เสียหายชาวไทยที่ตกเป็นเหยื่อยังคงมีความกังวลในความปลอดภัย และไม่มั่นใจในขั้นตอนทางกฎหมายหลังพบประวัติคนร้ายมีคดีติดตัวถึง 44 คดีมาก่อนแต่กลับรอดออกมาทำผิดซ้ำ
ที่ถูกทำร้ายร่างกายและชิงทรัพย์ ภายในสถานีรถไฟใต้ดินบริเวณสี่แยกเฮอร์รัลด์ สแควร์ และถนนสาย 34 ใจกลางเกาะแมนฮัตตัน นครนิวยอร์ก เมื่อวันที่ 22 พฤศจิกายน ที่ผ่านมา ให้สัมภาษณ์กับ วีโอเอ ไทย ว่า เธอยังมีความกังวลในความปลอดภัย แม้จะทราบว่าเจ้าหน้าที่สามารถจับตัว นายเควิน ดักลาส (Kevin Douglas) ผู้ต้องหาที่ก่อเหตุทำร้ายได้แล้วและกำลังอยู่ในระหว่างการดำเนินคดีในชั้นศาล สิรินาถ ยอมรับว่า เธอยังคงหวาดผวากับเหตุการณ์ที่เกิดขึ้น และต้องระมัดระวังตัวในการใช้ชีวิตประจำวัน ที่ผ่านมาเจ้าหน้าที่ใช้เวลานานกว่า 3 เดือนในการติดตามตัวผู้กระทำผิด ก่อนจะพบว่าคนร้ายที่ก่อเหตุเป็นผู้ต้องหาที่ถูกจับในคดีบุกรุกและทำร้ายร่างกายผู้อื่น ในอีกเหตุการณ์ ที่เกิดขึ้นวันเดียวกับที่ทำร้ายนางสาวสิรินาถ นอกจากนี้ยังพบประวัติอาชญากรรมของนายดักลาส ที่ก่อเหตุกระทำผิดมาอย่างโชกโชนและถูกจับมาแล้วกว่า 44 ครั้ง ของ นางสาวสิรินาถบอกว่า ที่ผ่านมาต้องใช้ความพยายามอย่างมากในการติดตามให้เจ้าหน้าที่ตำรวจนำผู้กระทำผิดมาดำเนินคดี เช่นเดียวกับสื่อต่างๆและสังคมที่ให้ความสนใจในคดีนี้ จนมีส่วนทำให้จับตัวคนร้ายได้ นายเอริค กล่าวว่า ขั้นตอนต่อจากนี้ จะเป็นหน้าที่ของทางอัยการรัฐนิวยอร์กจะเป็นโจทย์ยื่นเอาผิดกับผู้ต้องหาในศาล ซึ่งในเบื้องต้นได้ดำเนินคดีใน 2 ข้อหา คือ การใช้กำลังทำร้ายร่างกาย และชิงทรัพย์ เท่านั้น โดยยังไม่มีการตั้งข้อหาที่เกี่ยวกับอาชญากรรมความเกลียดชังชาวเอเชีย (hate crime) แต่เป็นเรื่องที่จะต้องพิสูจน์กันในชั้นศาล และเขาจะจับตามองอย่างใกล้ชิด และเพื่อเรียกร้องความเป็นธรรมให้เกิดขึ้น เขาบอกว่า เป็นเรื่องไม่ง่ายที่จะพิสูจน์แรงจูงใจในการก่อเหตุว่าเกี่ยวข้องกับ อาชญากรรมความเกลียดชังหรือไม่ แต่ในบริบทที่เกิดขึ้นในหลายเมืองใหญ่ทั่วสหรัฐฯ มีเหตุที่เกิดขึ้นกับชาวเอเชีย โดยเฉพาะกับผู้หญิงชาวเอเชียเป็นประจำทุกวัน และมีสถิติเพิ่มขึ้นกว่า 400 เปอร์เซนต์ซึ่งสิ่งเหล่านี้ต้องนำมาประกอบการพิจารณา เช่นเดียวกับนางสาวสิรินาถ ที่บอกว่า เหตุร้ายที่เกิดกับเธอ ไม่น่าจะใช่การชิงทรัพย์ทั่วไป ภาพจากกล้องวงจรปิดบันทึกภาพ ผู้ก่อเหตุ จู่โจม ทางด้านหลัง ปิดตา ปิดปาก เพื่อไม่ให้ส่งเสียงร้อง ก่อนลงมือทุบตี และทำร้ายร่างกายหลายแห่ง แล้วชิงกระเป๋าถือของเธอหลบหนีในเวลาไม่ถึงนาที ทนายความของนางสาวสิรินาถ กล่าวว่า ศาลนิวยอร์กได้นัดไต่สวนครั้งต่อไปในวันที่ 11 เมษายนนี้ โดยเขายืนยันว่า จะทำทุกวิถีทางที่ทำให้แน่ใจว่าคนร้ายจะถูกดำเนินคดีและรับโทษให้ยาวนานที่สุดและไม่ถูกปล่อยตัวออกมาสู่สังคมภายนอกและกระผิดซ้ำเหมือน 44 คดีที่ผ่านมา ขณะเดียวกันยังย้ำว่า ขอเรียกร้องให้ทุกคนที่พบเจอกับเหตุการณ์ในลักษณะนี้ให้ออกมาเรียกร้องความยุติธรรม เพื่อเป็นการสร้างมาตรฐานเพื่อให้มีการดำเนินคดีกับผู้กระทำผิดให้มากขึ้น